Джани Родари
Морето

Превод от италиански: Валери Петров, 1995

chitanka.info

Едно бедно детенце познавам, което

е виждало само на картинки морето.

Решил съм през юли да го взема на плажа,

и „Гледай морето!“, така ще му кажа.

Но страх ме е много, че когато го види,

ще останат наоколо само пясък и миди,

защото с очите си момченцето, зная,

ще изпие морето от края до края!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.